CABO VERDE: Governo sta kria alguns normas, ki ta regula situason de adolescentes grávidas na sistema educativo e por isso, gosi, adolescente ki sta studa e ki sta grávida, ten diretu na dadu licença de maternidade.
Hoji, Ministra de Educação, Família e Inclusão Social, anuncia na Praia es norma, e é xplika: “ É um direito ki es ten, es ten direito de reproduson, e nu ten ki regulamenta isso“.
Kel governante li, inda fla, ma es mecanismo de apoio ki sta dadu na alunas adolescentes ki sta grávida, ma ta pirmiti, pa hora ki es volta de licença, pa es pode kontinua studa sem problemas, e asi pa es konsigui studa ku sucesso.
Além de ensino secundário, kel novu norma li, tambe ta abrange ensino superior, e ideia, de acordo ku kel ki ministra Maritsa Rosabal xplika: é faze, pa ki vítimas ka perdi oportunidade de studa, pamodi txeu vez gravidez ta faze alunas perdi ano escolar, e ma kela ka é positivo pa nos país.
Kantu é perguntadu, si kel licença de maternidade li, ka ta promove pa ten mas alunas grávidas na estabelecimentos de ensino, es governante fla ma kela ka é idea des norma.
Maritsa Rosabal, xplika ma ku es norma é diferente, pois ma antes, gravidez sta traba alunas de scola, e ma sociedade em geral precisa intendi ma hora ki jovens fica grávidas, ma es ta perde vários oportunidades.
Poi bu OPINION
Kusé ki bu atxa des novu norma? KOMENTA..
kea_Latn por_Latn kea_Latn kea_Latn kea_Latn por_Latn kea_Latn kea_Latn